# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.***

## ***🖀: 63/578-512 Email: jegyzo@csanytelek.hu***

CS/1676-7/2020.

**Á l t a l á n o s i n d o k o l á s**

**az önkormányzat szervezeti és működési szabályzatáról szóló**

**14/2015. (XI. 27.) önkormányzati rendelet módosításáról szóló**

**../2020. (II. .. .) önkormányzati rendelet-tervezetéhez**

A jogalkotásról szóló 2010. évi CXXX. törvény (a továbbiakban: Jat.) 18. § (1) bekezdése úgy rendelkezik, hogy az önkormányzati rendeletek előkészítője (a jegyző) köteles a rendelet-tervezethez indokolást fűzni, melyben azokat a társadalmi, gazdasági, szakmai okokat és célokat kell bemutatnia, amelyek a javasolt szabályozást szükségessé teszik, továbbá a jogi szabályozás várható kihatásait és a tárgyi rendelet-tervezethez csatolt tárgyi indokolás közzétételének szükségességére vonatkozó álláspontját.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdés a) pontjában szabályozott rendelkezés értelmében: *önkormányzati rendelethez tartozó indokolást* *nem kell közzétenni, ha annak a társadalmi, gazdasági, költségvetési hatása, környezeti és egészségi következménye, adminisztratív terhe nem kimutatható, ezért a tárgyi indokolás közzétételét nem tartom indokoltnak.*

A beterjesztett rendelet-tervezet un. „belső” jogszabály, amely csak közvetve érint állampolgári jogokat és kötelezettséget, mert az önkormányzat szervezetére, így az önkormányzati jogokat gyakorló *képviselő-testület* és *szervei,* a *polgármester, a bizottságok, a jegyző, a társulás* és *a polgármesteri hivatal működésének szabályait, eljárási rendjét állapítja meg.*

Az Alaptörvény 32. cikk (1) bekezdés d) pontja értelmében az önkormányzat maga alakítja ki saját szervezetét és állapítja meg működési szabályait *eredeti jogalkotói hatáskörében eljárva*. Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. §-a és még több szakasza is megerősíti ezen jogát a képviselő-testületnek, ami nem csak jog, hanem kötelezettség is, így a Jat. 5. § (8) bekezdésében rögzítettek értelmében, az adott tárgykörben a jogosított köteles a jogszabály megalkotására.

Az Alaptörvény 32. cikk (3) bekezdésében írtakra is figyelemmel - miszerint önkormányzati rendelet nem lehet ellentétes más jogszabállyal – indokolt a tárgyi rendelet-tervezet benyújtása, tekintettel arra, hogy a testület a közművelődési feladatok ellátásáról szóló önkormányzati rendeletében olyan szervezeti formára irányuló módosítást vezetett be, amely eltér a hatályos SZMSZ-ben írtaktól.

**R é s z l e t e s i n d o k o l á s**

E rendelet-tervezet bevezető-része *azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *eredeti jogalkotói hatáskörben eljárva jogosít az önkormányzati rendelet megalkotására* az Alaptörvény 32. cikk (2) bekezdése alapján, az (1) bekezdés a) és d) pontjában foglalt feladatköre szerint, az önkormányzat szervezeti és működési szabályzata értelmében érintett *bizottságok véleményének kikérése* mellett.

**1. §**

A módosító rendelkezések keretében az önkormányzat szervezeti és működési szabályzata (a továbbiakban: R) 28. szakaszai 2 bekezdése módosul, melynek részleteit bekezdések szerint ismeretetek.

1. bekezdés

A polgármesteri hivatal szervezeti felépítésében belül a *közművelődési szervezeti egységében*  eddig közalkalmazotti jogviszonyban foglalkoztatott segédkönyvtáros és a művelődés-szervező 2020. november 1. napjától részmunkaidőben *munkaviszonyban* fogja ellátni feladatát.

(2) bekezdés

Az önkormányzat kötelező *közművelődési alapfeladata és más szolgáltatások nyújtása*  érdekében *integrált közösségi és szolgáltató tér* működtetését rendeli el az átruházott hatáskörben eljáró jegyző számára.

**2. §**

A tárgyi módosító rendelet *záró rendelkezése* az IRM rendelet 78. §-ában szabályozott módon tartalmazza *a rendelet-tervezet hatályba* *léptetése időpontját és a hatályba lépésre utaló szöveget.* A jogszabály kihirdetése és hatályba léptetése közötti időszak elegendő, mivel a rendelet végrehajtása felkészülést nem igényel az érintettek számára, hiszen *ez a rendelet-tervezet az önkormányzat un. „belső normája”.* E rendelet-tervezet hirdetményben való közzététele biztosított volt, iránta a település lakossága részéről érdeklődés nem mutatkozott. *A tárgyi önkormányzati rendelet hatályba léptetése feltételhez nem kötött,* határozott időpontjaként: *2020. november 01. napját* jelölte meg a jogalkotó, melyet a jogelvekhez és a hatósági eljárási határidőkhöz való igazodás indokol. Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a havonta megjelenő helyi lapban, a Csanyi Hírmondóban kap jegyzői tájékoztatást az önkormányzati rendelet hatályba lépéséről. Az *önkormányzati* *rendelet hatályon kívül helyező* *rendelkezése* a jogszabályszerkesztésről szóló hatályos jogszabályban foglaltakhoz igazodik. A záró rendelkezések között kapott helyet az *önkormányzati* *rendelet aláírására jogosítottak neve és tisztsége, a záradék szövege, amely az önkormányzati rendelet kihirdetése időpontját az önkormányzat szervezeti és működési szabályzatában meghatározott formátumban tartalmazza.*

C s a n y t e l e k, 2020. szeptember 22..

……………………………….

Kató Pálné jegyző