**Csanytelek Község Önkormányzata**

**Képviselő-testülete**

**../2020. (.. . .. .) önkormányzati rendelet-tervezete**

**AZ ÖNKORMÁNYZAT**

**SZERVEZETI ÉS MŰKÖDÉSISZABÁLYZATÁRÓL SZÓLÓ**

**14/2015. (XI. 27.) ÖNKORMÁNYZATI RENDELET**

**MÓDOSÍTÁSÁRÓL**



**Csanytelek Község Önkormányzata Képviselő-testülete**

**../2020. (.. . .. .) önkormányzati rendelet**tervezete

**az önkormányzat szervezeti és működési szabályzatáról szóló**

**14/2015. (XI. 27.) önkormányzati rendelet módosításáról**

Csanytelek Község Önkormányzata Képviselő-testülete az Alaptörvény 32. cikk (2) bekezdésében meghatározott *eredeti jogalkotói hatáskörében,* az Alaptörvény 32. cikk (1) bekezdés a) és d) pontjában megállapított *feladatkörében* eljárva, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (5) bekezdése szerint az *Ügyrendi Bizottság*, a 24. § (1) bekezdés e) pontja szerint a *Pénzügyi Ellenőrző, Foglalkoztatáspolitikai és Településfejlesztési Bizottság* *véleménye kikérésével* a következőket rendeli el:

**MÓDOSÍTÓ RENDELKEZÉSEK**

1. *Az önkormányzat szervezeti és működési szabályzatáról szóló 14/2015. (XI. 27.) önkormányzati rendelet módosítása (a továbbiakban: R)*

**1. §**

(1) Az R 28. § (2) bekezdés b) pontja helyébe a következő rendelkezés lép:

„(2) A képviselő-testület a *polgármesteri hivatal belső szervezeti felépítését:*

b) **közművelődési szervezeti egység**  munkaviszonyban állók foglalkoztatásával

ba) *községi nyilvános és iskolai könyvtár* 1 fővel, (részmunkaidőben),

bb) *integrált közösségi és szolgáltató tér* 1 fővel (részmunkaidőben),”

(2) Az R. 28. § (4) bekezdése helyébe a következő rendelkezés lép:

„(4) A képviselő-testület kötelezi a polgármesteri hivatalt vezető jegyzőt arra, hogy az önkormányzat kötelező *közművelődési alapfeladatainak biztosítását*  és szolgáltatások nyújtását *integrált* *közösségi és szolgáltató tér* működtetésével láttassa el, a közművelődési feladatok ellátásáról szóló önkormányzati rendeletben, az önkormányzat szervezeti és működési szabályzatáról szóló önkormányzati rendeletben rögzítetteknek megfelelve, a képviselő-testület határozatával jóváhagyott, a polgármesteri hivatal szervezeti és működési szabályzata 3. melléklete 2. függelékében foglaltak betartatásával.”

**ZÁRÓ RENDELKEZÉSEK**

2. *Hatályba léptető és hatályon kívül helyező rendelkezések*

**2. §**

Ez a rendelet 2020. november 1. napján lép hatályba és a hatályba lépését követő nappal hatályát veszti.

Erhard Gyula Kató Pálné

polgármester jegyző

**Záradék:**

A rendelet kihirdetésének időpontja: 2020. …………hónap…..nap.

Kató Pálné

jegyző