Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/1676-5/2020.

**E l ő t e r j e s z t é s**

**Csanytelek Község Önkormányzata Képviselő-testülete 2020. októberi ülésére**

**Tárgy:** *az önkormányzat szervezeti és működési szabályzatáról szóló 14/2015. (XI. 27.) önkormányzati rendelet módosítása, …./2020. (II. ..) önkormányzati rendelet alkotásának kezdeményezése*

**Tisztelt Képviselő-testület!**

Az Alaptörvény 32. cikk (1) bekezdés d) pontja értelmében az önkormányzat maga alakítja ki saját szervezetét és állapítja meg működési szabályait *eredeti jogalkotói hatáskörében eljárva*. Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. §-a és még több szakasza is megerősíti ezen jogát a képviselő-testületnek, ami nem csak jog, hanem kötelezettség is egyben, így a jogalkotásról szóló 2011. évi CXXX. törvény (a továbbiakban: Jat.) 5. § (8) bekezdésében rögzítettek értelmében, az adott tárgykörben a jogosított köteles a jogszabály megalkotására.

A beterjesztett rendelet-tervezet un. „belső” jogszabály, amely csak közvetve érint állampolgári jogokat és kötelezettséget, mert az az önkormányzati jogokat gyakorló *képviselő-testület* és *szervei:* a *polgármester, a bizottságok, a jegyző, a társulás* és *a polgármesteri hivatal működésének szabályait, eljárási rendjét állapítja meg,* melyet a törvényességi felügyeletet gyakorló Kormányhivatal rendszeresen, illetve célvizsgálat keretében ellenőrzés alá von.

A hatályos SZMSZ 19. § (5)-(6) bekezdésében írt jegyzői kötelezettségnek eleget-téve rögzítjük, hogy a tárgyi önkormányzati rendelet-tervezet szövegének kifüggesztésére a hivatal hirdetőtábláján 2020. szeptember 28. napján megtörtént és az 5 napos lakossági véleményezési határidő letelte után megállapítottuk, hogy a tárgyi önkormányzati rendelet-tervezethez *a lakosság köréből nem érkezett javaslat,* melyrőlaz önkormányzati rendelet-tervezet előkészítésébe bevont *Ügyrendi Bizottság* és a *Pénzügyi Ellenőrző, Foglalkoztatáspolitikai és Településfejlesztési Bizottság* tájékoztatása megtörtént.

A fentiekre alapozva kezdeményezzük az önkormányzati rendelet hatályba léptetését annak kihirdetését követően, 2020. november 01. napjával. Ez sz önkormányzati rendelet olyan módosító rendelet, amely beépül az alaprendeletbe, ezzel a rendelkezés végrehajtottá válik, így a tárgyi önkormányzati rendelet hatályba lépését követő nappal való hatályon kívül helyezését ez teszi indokolttá.

Ezen önkormányzati rendelet-tervezet beterjesztése a jogszabályszerkesztésről szóló 61/2009. (XII. 14.) IMR rendelet (a továbbiakban: IRM rendelet) előírásai szerint történt.

A hatályos önkormányzati SZMSZ értelmében, minden önkormányzati rendelet-tervezetet, annak Képviselő-testület elé terjesztése előtt (a 19. § (2)-(3) bekezdésben írt módon) *véleményeztetni kell az Ügyrendi Bizottsággal,* tárgyától függően a *Pénzügyi Ellenőrző, Foglalkoztatáspolitikai és Településfejlesztési Bizottsággal.* Az IRM rendelet 58. § (1) bekezdése értelmében, *ha egy adott önkormányzati rendelet előkészítése során valamely szerv* (pl. a bizottságok) *jogszabályban biztosított* (az SZMSZ mint önkormányzati rendelet) *érvényességi kelléknek minősül, úgy a szerv véleményezési jogkörrel rendelkezik, annak tényét az önkormányzati rendelet bevezető részében fel kell tüntetni.*

Felhívjuk a figyelmet arra, hogy az önkormányzati rendelet jogszerű kiadásához az Mötv. 42. § 1. pontja és az 50. szakasza értelmében a képviselő-testület ülésén jelenlévő önkormányzati képviselők *minősített többséggel hozott döntése szükséges.*

Ezen előterjesztéshez csatolt, a Jat. 17. §-a szerint elkészített, előzetes hatásvizsgálatban leírtak részletes elemzést tartalmaznak a tárgyra vonatkoztatott döntés várható eredményéről.

A Jat. 18. szakasza előír a jogszabály előkészítője számára olyan kötelezettséget is, hogy az önkormányzati rendelet-tervezetéhez *indokolást* kell készíteni, benne a társadalmi, gazdasági, szakmai okokra és célokra utalva, megjelölve a jogi szabályozás várható kihatásait. Ennek további részleteit az *általános* és *részletes indokolás* tartalmazza, ezért az önkormányzati rendelet-tervezetben foglaltak könnyebb értelmezése érdekében célszerű annak tanulmányozása. Az indokolás tartalmazza, hogy *nem szükséges az indokolás közzététele,* tekintettel az 5/2019. (III. 13.) IM rendelet 21. § (2) bekezdés a) pontjában írtakra, mivel a normában foglaltak kihatása a település lakossága körében nem mutatható ki.

**Tisztelt Képviselő-testület!**

A tárgyi önkormányzati rendelet módosítása elkerülhetetlen, mivel a kulturális intézményekben foglalkoztatottak közalkalmazotti jogviszonyának átalakításáról, valamint egyes kulturális tárgyú törvények módosításáról szóló 2020. évi XXXII. törvény 1. § (2) bekezdésében akként rendelkezik a központi jogalkotó, hogy *a kulturális intézményben foglalkoztatottaknak a Kjt. szerinti* ***közalkalmazotti jogviszonya*** e törvény erejénél fogva az Mt. szerinti ***munkaviszonnyá***  - a 2. § (8) bekezdése értelmében - **2020. november 1. napjával alakul át.** Ennek a folyamatnak részleteiről a 2533-1/2020. iktatószám alatt általam kiadott előterjesztésben adtam tájékoztatást, ezért csak a lényeget emeltem ahhoz, hogy ez az előterjesztés értelmezhető legyen.

Településünkön **2 fő közalkalmazott** személyét érinti a jogszabályi változás:

1. a *nyilvános és iskolai könyvtárban foglalkoztatott segédkönyvtárost* és
2. *a Faluházban működő integrált közösségi és szolgáltató tér művelődés-szervező feladatát ellátó közalkalmazottat.*

A szakfeladaton foglalkoztatott munkavállalók jogviszonya váltása nem befolyásolja sem a könyvtár, sem az integrált közösségi és szolgáltató tér folyamatos működtetését, mellyel az önkormányzat Mötv. 13. § (1) bekezdése 7. pontja szerinti kötelező önkormányzati feladat ellátása a vonatkozó hatályos szaktörvényben és a közművelődési feladatok ellátásáról szóló önkormányzati rendeletben foglaltaknak megfelelve valósulhat meg.

A Képviselő-testület korábbi döntésével a közművelődési feladatok ellátása működtetését a polgármesteri hivatalra átruházta, így a részmunkaidőben foglalkoztatott két munkavállaló szervezeti szintén, külön kezelt önálló szervezeti és működési szabályzatában rögzítetten - amely függelék formájában jelenik meg - kapcsolódik a hivatal SZMSZ-hez, mely a szabályozáshoz igazodóan módosul, melyhez nem kell testületi jóváhagyás.

Ahhoz viszont, hogy a két érintett önkormányzati rendelet egybevágó legyen, szükséges annak összefésülése, mivel az önkormányzati SZMSZ 28. § (2) bekezdése b) pontjában az eddigi rendelkezés helyett, *a polgármesteri hivatal szervezeti formájaként a közművelődési szervezeti egység* keretében a nyilvános és iskolai könyvtárban (segédkönyvtárosként), az integrált közösségi és szolgáltató térben (művelődés-szervezőként) munkaviszonyban, részmunkaidőben foglalkoztatott munkavállalóként kell hogy megjelenjen a változás. Az adatok változásának átvezetése a két önkormányzati rendelet hatályba lépése időpontjában a *hivatal belső szabályzatában* (a Pénzügyi Ügyrendben és függelékeiben) meg fog történni, amely az önkormányzat adott évi költségvetési rendelete létszámtáblázatában rögzített adatokat is érinti.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: törvény) rendelkezik a nyilvános könyvtári ellátásról (amely lehetővé teszi a KSZR működtetését), továbbá a helyi közművelődési tevékenység végzése szabályairól. A közösségi színtér működtetése formáját a törvény 78/H. § (2) bekezdése rögzíti, miszerint egy adott épületet megjelölve, abban folyik a közművelődési alapfeladatok ellátása, vagy azon túlmenően további szolgáltatások nyújtása is biztosított, ami településünk esetében fennáll, ezért jelenik meg a két érintett önkormányzati rendeletben az integrált közösségi és szolgáltató tér (IKSZT) nevesítése. Ennek átvezetése a tárgyi önkormányzati rendelet 28. § (4) bekezdésében fog megjelenni.

**Tisztelt Képviselő-testület!**

Indítványozom ezen előterjesztés és a hozzá csatolt előzetes hatásvizsgálat, az általános és részletes indokolásban foglaltak, a normaszöveget tartalmazó önkormányzati rendelet-tervezet megvitatását, az Ügyrendi Bizottság, a Pénzügyi Ellenőrző, Foglalkozáspolitikai és Településfejlesztési Bizottság tárgyra vonatkozó

véleményének figyelembevételét, a felsoroltak változtatás nélküli elfogadását és a tárgyi önkormányzati rendelet-tervezet tárgyi egységes szerkezetbe foglalt önkormányzati rendeletbe szerkesztése jóváhagyását.

C s a n y t e l e k, 2020. szeptember 30.

Tisztelettel:

………………………………

Kató Pálné jegyző

A tárgyi önkormányzati rendelet-tervezet a Jat.-ban és annak végrehajtására kiadott, IRM rendeletben rögzített szabályoknak és a vonatkozó törvénynek, központi jogszabályokban foglaltaknak megfelel, ezért a Jat. 22. § (1)-(2) bekezdésében írtakra hivatkozva indítványozzuk *ezen előterjesztés és a hozzá csatolt előzetes hatásvizsgálat, az általános és részletes indokolásban foglaltak, a normaszöveget tartalmazó önkormányzati rendelet-tervezet megvitatását, az Ügyrendi Bizottság és a Pénzügyi Ellenőrző, Foglalkozáspolitikai és Településfejlesztési Bizottság által kialakított javaslatának változtatás nélküli elfogadásával, a tárgyi rendelet-tervezetből helyi önkormányzati rendelet alkotását.*

C s a n y t e l e k, 2020. szeptember 30.

Tisztelettel:

……………………………………… …………………………………..

Erhard Gyula Kató Pálné

polgármester jegyző